Spomenici NOB-e u Bosanskom Petrovcu
<s>Spomenici NOB-e u Bosanskom Petrovcu predstavljaju sjećanje na antifašističku borbu u Drugom svjetskom ratu stanovništva petrovačkog područja.</s><s>Podignuto je nekoliko spomenika.</s>

<s>Spomenik u Bravsku.</s><s>Podignut je borcima i civilnim žrtvama tokom Narodnooslobodilačke borbe sa područja Bravska.</s><s>Spomenik je rad Mirka Radulovića.</s><s>Nakon rata 1992-1995 spomenik je bez ikakvog održavanja.</s>

<s>Spomenik u Vođenici.</s><s>Nakon što su u Aprilskom ratu 1941. god.</s><s>Sile Osovine okupirale Kraljevinu Jugoslavije, područje Vođenice u današnjoj opštini Bosanski Petrovac, našlo se u, od strane Sila Osovine, novostvorenoj Nezavisnoj Državi Hrvatskoj.</s><s>Nakon nekoliko mjeseci okupacije, i nacionalne politike u NDH, stanovništvo Bosanskog Petrovca se organizovalo i priključilo Narodnooslobodilačkoj borbi, koju su predvodile partizanske snage.</s><s>U toj borbi živote su izgubili mnogi borci i civilno stanovništvo.</s>

<s>Tokom 1950-ih izrađeno je prvo spomen obilježje od kamenih blokova.</s><s>Tokom sedamdesetih izrađen je betonski spomenik, visok 6 m. Ime autora nije poznato.</s><s>Na spomeniku su, sa svih strana, granitne ploče sa imenima žrtava.</s>

<s>Početkom XXI vijeka spomenik je izvan bilo kakve brige i čitav prostor je neuređen i oštećen.</s><s>Granitne ploče su oštećene ili u potpunosti razvaljene.</s><s>Ne postoje nikakve komemorativne svečanosti niti pokušaji da se spomenik dovede u pristojno stanje, pa se može smatrati potpuno zaboravljenim.</s>

<s>Spomenik u Driniću.</s><s>Podignut je na ulasku u Drinić borcima antifašistima iz Drugog svjetskog rata, zanimljivog izgleda i interesantne umjetničke ideje iz sedamdesetih godina prošloga vijeka.</s><s>Odmah pored ovog impozantnog zdanja nalazi se i spomen ploča žrtvama fašističkog terora ovoga kraja.</s>

<s>Spomen biste narodnih heroja u Bosanskom Petrovcu u čast 22 narodna heroja, po čemu je Petrovac bio na prvom mjestu po broju narodnih heroja u odnosu na broj stanovnika.</s><s>Biste su uklonjene nakon rata 1992-1995. godine.</s>

<s>Spomen - obilježje u Vrtoču.</s><s>Upotpunosti je obnovljeno i svojom simbolikom čuva sjećanje na 408 boraca i 768 žrtava fašističkog terora iz Drugog svjetskog rata sa područja Vrtoča, Bjelaja, Prkosa i Oraškog Brda.</s>

<s>Spomenik u Medenom polju.</s><s>Spomenik predstavlja sjećanje ne samo na poginule, nego i na početak partizanskog vazduhoplovstva vezanog za Aerodrom Medeno Polje.</s><s>Sa ovog improvizovanog aerodroma prebačeno je preko 2000 ranjenika u savezničke bolnice u Italiji.</s><s>Uz spomen tablu postavljen je i vojni transportni avion Daglas C-47s (DC-3).</s><s>Avion je nakon posljednjeg rata uništen eksplozivom i odnešen u staro gvožđe.</s><s>Spomenik je bez održavanja.</s>

<s>Aerodrom je bio i inspiracija Hajrudinu Krvavcu za njegov film snimljen 1979. god.</s>

<s>Osnovni spomenik, nepoznatog autora, podignut je 1982. god.</s><s>Predstavlja spojena tri luka koja prave slovo U visine 8 m.</s>

<s>Titov voz na Oštrelju je nacionalni spomenik BiH.</s>

<s>Galerija</s>

<s>Reference</s>

<s>Bosanski Petrovac
Bosanski Petrovac u Narodnooslobodilačkoj borbi
Petrovac (Republika Srpska)</s>

